LT
2023 9 29
4.
Europos Sąjungos oficialusis leidinys
C 344/237
Gamybos būdas
Produkto gyvavimo schema buvo iš dalies pakeista, kad atitiktų toliau nurodytus pakeitimus.
Įvesta veislių atrankos procedūra.
Tiesioginė sėja buvo išbraukta, nes ji nebepraktikuojama.
Paminėta skiepijimo praktika, nes dabar ją leidžiama taikyti.
Išbraukta norminė frazė, primenanti, kad fitosanitariniai produktai turi būti apdorojami laikantis nurodyto apdorojimo termino.
Įtrauktas įpareigojimas nuo sausio 1 d. iki balandžio 30 d. kiekviename sklype atlikti azoto liekanų analizę, taip pat nustatyta didžiausia leistina 150 vnt./ha azoto trąšų ir liekanų riba.
Taip pat įtrauktas įpareigojimas perdirbti panaudotą žemės ūkio plėvelę.
Įtrauktas naujas skirsnis apie pasėlių drėkinimą.
Tai pagrindžiant nurodoma, kad ūkininkai privalo naudotis priemonėmis, padedančiomis priimti teisingus sprendimus.
Kalendorinis derliaus nuėmimo laikotarpis pakeistas sunokimo kriterijais.
Iš specifikacijos išbraukta derliaus sąvoka.
Papildyti melionų patvirtinimo, rūšiavimo ir dydžio nustatymo kriterijai.
Iš dalies pakeistos melionų pakavimo bei laikymo sąlygos ir iki 9 sumažintas mažiausias melionų padėkluose skaičius.
Nustatytas ne ilgesnis kaip dviejų dienų laikotarpis nuo skynimo iki ekspedijavimo.
Patikslintas įpareigojimo pakuoti melionus nustatytoje vietovėje pagrindimas.
Šis pakeitimas bendrajam dokumentui įtakos neturi.
5.
Ryšys su geografine vietove
Įterptas sakinys, kuriame paaiškinama, kad ryšys su geografine vietove grindžiamas nustatyta produkto kokybe ir jo geru vardu.
Melionų svoris buvo iš dalies pakeistas, kad atitiktų produkto aprašymą.
Šis pakeitimas turi įtakos bendrajam dokumentui.
6.
Kontrolės įstaigos duomenys
Įgyvendinant galiojančias nacionalines nuostatas dėl specifikacijų rengimo suderinimo, ši dalis iš dalies keičiama ir pateikiami tik kompetentingų valdžios institucijų (Nacionalinio kilmės ir kokybės instituto (pranc.
Institut national de la qualité et de l’origine, INAO) ir Konkurencijos, vartojimo reikalų ir kovos su sukčiavimu generalinio direktorato (pranc.
Direction générale de la concurrence, de la consommation et de la répression des fraudes, DGCCRF) kontaktiniai duomenys.
Sertifikavimo įstaigos pavadinimą ir kontaktinius duomenis galima gauti iš INAO.
Šis pakeitimas turi įtakos bendrajam dokumentui.
7.
Ženklinimas
Įgyvendinant galiojančias nacionalines nuostatas dėl specifikacijų rengimo suderinimo, iš dalies keičiamas skirsnis „Ženklinimas“, išbraukiant esamą pastraipą ir pakeičiant ją sakiniu, nurodančiu privalomuosiuose teisės aktuose numatytus elementus.
Iš dalies pakeistas grupės logotipas.
Šis pakeitimas turi įtakos bendrajam dokumentui.